Sanastoa

=K=

Konfigurointi
Konfigurointi ja massaräätälöinti liittyvät toisiinsa. Konfiguroinnilla tarkoitetaan yleisesti tuotteen tai palvelun tilauskohtaista yksilöintiä.

Konfiguraatio
Konfiguraatio on konfiguroinnin tulos eli tuotteesta muodostettu asiakaskohtainen variaatio.

Konenäkö
Konenäkö perustuu järjestelmään, jossa sovelletaan tietokonepohjaista näköjärjestelmää teolliseen tarkoitukseen. Järjestelmä koostuu valonlähteestä, kamerasta, tietokoneesta sekä siinä toimivasta kuvankäsittelyohjelmasta, joka tulkitsee kuvan. =M=

Massaräätälöinti
Massaräätälöinti perustuu tuoteperheisiin, jotka koostetaan asiakkaan tarpeen mukaan vakiomoduuleista.

Modulaarisuus
Modulaarinen tuoterakenne koostuu vakioiduista osakokonaisuuksista (moduuleista), joita eri tavoin yhdistelemällä voidaan saada aikaan asikaskohtaisia tuotevariaatioita. =P=

Pilvipalvelut
Palveluntarjoajan palvelimella toimiva tietojärjestelmä tai sovellus jota asiakas voi käyttää sijainnistaan riippumatta sekä eri järjestelmien kautta. =S=

Simulointi
Tietokonesimuloinnissa muodostetaan luonnonlakeja noudattava malli todellisuudesta. Tarkoituksena on jäljitellä mallinnettavan kohteen todellista käyttäytymistä tai ominaisuuksia simuloinnin tarpeita ajatellen riittävällä tarkkuudella.

Spesifikaatio
Yleensä dokumentin muodossa oleva ihmisryhmien välisessä kommunikaatiossa käytettävä yksikäsitteisesti tulkittava tiedon, tarpeen tai menetelmän kuvaus. =T=

Teollisuusautomaatio
Teollisuusautomaatio on kehittyneempi aste mekanisaatiosta, jossa ihmiset käyttävät koneita työnsä apuna. Tunnetuin automaation alue on teollisuusrobotiikka.

Teollisuusrobotti
Teollisuusrobotti on sähköisesti, paineilmalla tai hydraulisesti liikkuva kappaleita tai työkaluja käsittelevä, tietokoneohjattu laite, jonka liikeradat ovat ohjelmallisesti muutettavissa.

Toimitusketju
Toimitusketjulla tarkoitetaan toimintojen kokonaisuutta, jossa tavarat liikkuvat raaka-ainevaiheesta lopulliselle käyttäjälle. Loppukäyttäjä voi olla yksittäisen kuluttajan lisäksi myös yritys tai muu organisaatio.

Toimitusverkosto
Toimitusverkosto on toimitusketjua laajempi kokonaisuus, jossa yksittäiselle yritykselle tai kuluttajalle toimitettu tuote on muodostettu useasta osiosta, joita on rakennettu verkoston eri solmupisteissä.

Tuotantomenetelmät
Tuotantomenetelmiä hyödynnetään rakennettaessa kuluttajan tai yrityksen käyttöön tulevaa tuotetta.

Tuotekehitys
Tuotekehitys on prosessi, jossa muutetaan asiakkaiden tarpeet ja tekniset mahdollisuudet myytäviksi tuotteiksi tai palveluiksi.

Tuoteperhe
Tuoteperhe on useita lähes samaa asiakkaan tarvetta tyydyttävien tuotevarianntien kokoelma.

Tuoterakenne
Tuotteeseen liittyvä hierarkkinen järjestelmä, josta nähdään millaisista osista ja osakokonaisuuksista tuote on koostunut.

Tuotetiedonhallinta
Tuotteeseen liittyy paljon tietoa, jota tarvitaan esimerkiksi sen rakentamisen ja käytön aikana. Tällaista tietoa hallitaan tuotetiedon hallintajärjestelmillä (PDM-järjestelmä).

Tuotteen elinkaarihallinta
Tuotteen elinkaarella tarkoitetaan aikaa, joka alkaa tuotteen suunnitelusta ja jatkuu siihen hetkeen kun tuoteyksilö kierrätetään tai poistetaan käytöstä.